Blaze7451/Wiki-th-20250601 huggingface dataset:
เกาะโกโมโด

เกาะโกโมโด (Pulau Komodo) เป็นหนึ่งใน 17,508 เกาะของอินโดนีเซีย เป็นที่รู้จักเนื่องจากเป็นสถานที่อยู่อาศัยของมังกรโกโมโดซึ่งเป็นตะกวดที่ใหญ่ที่สุดในโลก เกาะโกโมโดมีพื้นที่ประมาณ 390 ตารางกิโลเมตรและประชากรประมาณ 2,000 คน คนบนเกาะแห่งนี้ส่วนมากเป็นลูกหลานของอดีตนักโทษที่ถูกเนรเทศไปยังเกาะและบางก็เป็นลูกครึ่งกับชาวบูกิสที่มาจากเกาะซูลาเวซี ประชาชนส่วนใหญ่นับถือศาสนาอิสลาม แต่ยังมีกลุ่มคริสเตียนและฮินดูอีกด้วย
เกาะโกโมโดอยู่ในหมู่เกาะซุนดาน้อย และเป็นส่วนหนึ่งของอุทยานแห่งชาติโกโมโด นอกจากนี้ยังเป็นเกาะยอดนิยมสำหรับการดำน้ำของจังหวัดนูซาเติงการาตะวันออกอีกด้วย

**อ้างอิง**
หมวดหมู่:เกาะในมหาสมุทรแปซิฟิก
หมวดหมู่:เกาะในประเทศอินโดนีเซีย
สนามฟุตบอลซอซัน

สนามฟุตบอลซอซัน (Seosan Football Stadium) เป็นสนามฟุตบอลในกรุงเปียงยาง ประเทศเกาหลีเหนือ ปัจจุบันใช้จัดการแข่งขันฟุตบอลเป็นหลัก โดยสามารถรองรับผู้ชมได้ประมาณ 25,000 คน สนามแห่งนี้สร้างโดยกองทัพเกาหลีเหนือในปลายคริสต์ทศวรรษ 1980 เพื่อใช้ในการจัดเทศกาลเยาวชนและนักศึกษาโลก ครั้งที่ 13 สนามแห่งนี้ตั้งอยู่ใกล้กับโรงแรมรยังกังซึ่งสร้างเสร็จในช่วงเวลาไล่เลี่ยกันในปี พ.ศ. 2532

**การประหารชีวิตในที่สาธารณะ**
มีรายงานว่าสนามฟุตบอลซอซันถูกใช้เป็นสถานที่ประหารชีวิตต่อหน้าสาธารณชนหลายครั้ง เช่น กรณีการประหารชีวิตพัก นัม-กี อดีตผู้อำนวยการฝ่ายวางแผนและการคลังของคณะกรรมการกลางพรรคแรงงาน และบรรดาเพื่อนร่วมงานซึ่งรวมถึงรองประธานคณะกรรมการการวางแผนแห่งชาติเมื่อวันที่ 12 มีนาคม พ.ศ. 2553 หลังจากการปรับค่าเงินวอนเมื่อปีก่อนหน้าได้สร้างความไม่พอใจแก่ประชาชน คำบอกเล่าของผู้เห็นเหตุการณ์บอกเป็นนัยว่าการประหารชีวิตเหล่านั้นใช้วิธีการระดมยิง

**อ้างอิง**

**ดูเพิ่ม**
 รายชื่อสนามฟุตบอลในประเทศเกาหลีเหนือ
ซอซัน
หมวดหมู่:สนามฟุตบอลในประเทศเกาหลีเหนือ
พระเจ้ารอเบิร์ตที่ 2 แห่งสกอตแลนด์

พระเจ้ารอเบิร์ตที่ 2 แห่งสกอตแลนด์ (Robert II of Scotland) ทรงเป็นกษัตริย์สกอตแลนด์ตั้งแต่ ค.ศ. 1371 จนเสด็จสวรรคตใน ค.ศ. 1390 พระองค์ทรงเป็นปฐมกษัตริย์แห่งราชวงศ์สจวต ทรงเป็นโอรสของวอลเทอร์ สทิวเวิร์ต สทิวเวิร์ตใหญ่ที่ 6 แห่งสกอตแลนด์ กับเจ้าหญิงมาร์โจรี บรูซ พระราชธิดาในพระเจ้ารอเบิร์ตที่ 1 แห่งสกอตแลนด์ ซึ่งสิ้นพระชนม์ไม่นานหลังทรงให้กำเนิดรอเบิร์ต ใน ค.ศ. 1318 รัฐสภาสกอตแลนด์ก็ได้ประกาศให้รอเบิร์ตเป็นผู้สืบราชบัลลังก์สกอตแลนด์หากพระเจ้ารอเบิร์ตที่ 1 ผู้เป็นพระอัยกาเสด็จสวรรคต 
อย่างไรก็ตาม ใน ค.ศ. 1324 พระเจ้ารอเบิร์ตที่ 1 ได้มีพระราชโอรสนามว่าเจ้าชายเดวิด ทำให้ตำแหน่งรัชทายาทตกไปอยู่กับเจ้าชายเดวิดผู้มีศักดิ์เป็นพระมาตุลา ใน ค.ศ. 1326 บิดาของรอเบิร์ตก็ถึงแก่กรรม ทำให้รอเบิร์ตขึ้นสืบตำแหน่งเป็นสทิวเวิร์ตใหญ่แห่งสกอตแลนด์ขณะมีอายุเพียงสิบปี พระเจ้ารอเบิร์ตที่ 1 เสด็จสวรรคตใน ค.ศ. 1329 เจ้าชายเดวิดในวัยเพียง 5 ปีได้ขึ้นสืบราชบัลลังก์เป็นพระเจ้าเดวิดที่ 2 แห่งสกอตแลนด์ ใน ค.ศ. 1363 พระเจ้าเดวิดพยายามผลักดันให้สิทธิในการสืบราชสมบัติตกไปอยู่กับสายแพลนแทเจอนิต แต่ถูกปฏิเสธจากรัฐสภา ใน ค.ศ. 1371 พระเจ้าเดวิดที่ 2 เสด็จสวรรคตโดยไม่มีทายาท ทำให้รอเบิร์ตขึ้นสืบราชสมบัติเป็นพระเจ้ารอเบิร์ตที่ 2 แห่งสกอตแลนด์ในวัย 54 ชันษา 
ยามที่ทรงขึ้นครองราชย์นั้นมีพระพลานามัยย่ำแย่ และแทบไม่สามารถทอดพระเนตรสิ่งต่าง ๆ ได้ ขณะนั้นอังกฤษได้ควบคุมดินแดนขนาดใหญ่ทางตอนใต้ของสกอตแลนด์ พระองค์เปิดทางให้ขุนนางทางภาคใต้ของสกอตแลนด์เข้าต่อสู้กับอังกฤษเพื่อทวงคืนผืนแผ่นดินสกอตแลนด์กลับคืนมา ทรงยุติการค้าขายกับอังกฤษและเริ่มความสัมพันธ์กับฝรั่งเศส ก่อน ค.ศ. 1384 สกอตแลนด์สามารถทวงคืนดินแดนมาได้เกือบทั้งหมด อย่างไรก็ตาม พระองค์ทรงถูกรัฐประหารเงียบใน ค.ศ. 1384 อำนาจทั้งหมดตกไปอยู่กับพระราชโอรสองค์โต จอห์น เอิร์ลแห่งแคร์ริก (พระเจ้ารอเบิร์ตที่ 3 ในอนาคต) พระองค์สวรรคตใน ค.ศ. 1390 ที่ปราสาทดันโดนัลด์

**อ้างอิง**
1390
รอเบิร์ต
รอเบิร์ต
ท้ายบิ่ญ

ท้ายบิ่ญ (Thái Bình, help=no) เป็นนครในภูมิภาคดินดอนสามเหลี่ยมปากแม่น้ำแดงของประเทศเวียดนาม เป็นเมืองศูนย์กลางการปกครองของจังหวัดท้ายบิ่ญ อยู่ห่างจากฮานอยไป 110 กิโลเมตร อาณาเขตทั้งหมดของนครมีเนื้อที่ 67.71 ตารางกิโลเมตร ประชากรจำนวน 206,037 คน (ค.ศ. 2019)

**ภูมิอากาศ**

**อ้างอิง**

**แหล่งข้อมูลอื่น**
หมวดหมู่:นครในประเทศเวียดนาม
หมวดหมู่:ดินดอนสามเหลี่ยมปากแม่น้ำแดง
ก่าเมา

ก่าเมา (Cà Mau; help=no) เป็นเมืองทางตอนใต้ของประเทศเวียดนาม และเป็นเมืองศูนย์กลางการปกครองของจังหวัดก่าเมา ในภูมิภาคดินดอนสามเหลี่ยมปากแม่น้ำโขงซึ่งเป็นภูมิภาคใต้สุดของประเทศ เป็นบ้านเกิดของนายกรัฐมนตรีเวียดนาม เหงียน เติ๊น สุง ตัวเมืองนี้มีคลองหลายสาย จึงมีการขนส่งทางน้ำเป็นหลัก
ประชากรมีประมาณ 204,895 คน (ค.ศ. 2010) ส่วนใหญ่เป็นชาวเวียดนาม และยังมีชาวเขมรและชาว Hoa ก่าเมาอยู่ห่างจากนครโฮจิมินห์ 360 กิโลเมตร โดยทางหลวงหมายเลข 1A นอกจากนี้ยังมีท่าอากาศยานก่าเมา เขตการปกครองในตัวเมืองประกอบด้วย 8 phuong และ 7 xa

**ระเบียงภาพ**

**อ้างอิง**

**แหล่งข้อมูลอื่น**
  Ground-breaking ceremony of gas-power-fertilizer project date=2006-07-20 
หมวดหมู่:นครในประเทศเวียดนาม
หมวดหมู่:จังหวัดก่าเมา
ไฮเดิลแบร์ค

ไฮเดิลแบร์ค (Heidelberg) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่บนแม่น้ำเน็คคาร์ทางตะวันตกเฉียงใต้ของประเทศ เมืองไฮเดิลแบร์คตั้งอยู่ทางทิศใต้ของนครแฟรงก์เฟิร์ตไปราว 78 กิโลเมตร
ไฮเดิลแบร์คเป็นเมืองใหญ่อันดับห้าในรัฐบาเดิน-เวือร์ทเทิมแบร์ค มหาวิทยาลัยไฮเดิลแบร์คซึ่งสถาปนาขึ้นในปีค.ศ. 1386 เป็นหนึ่งในมหาวิทยาลัยที่เก่าแก่และได้รับการยอมรับที่สุดของยุโรป และยังมีสถาบันวิจัยที่มีชื่อเสียงในระดับนานาชาติมากมายตั้งอยู่ในเมืองแห่งนี้ อาทิ สมาคมมักซ์พลังค์ ทำให้เมืองแห่งนี้ได้ชื่อว่าเป็นเมืองมหาวิทยาลัย ประชากรกว่าหนึ่งในสี่เป็นนักศึกษา นอกจากนี้ อาคารสิ่งก่อสร้างในเมืองยังก่อสร้างด้วยสถาปัตยกรรมศิลปะจินตนิยม (Romanticism) และบารอก (Baroque) ทำให้ไฮเดิลแบร์คถูกขนานนามว่าเป็น "เมืองโรแมนติก" ซึ่งดึงดูดผู้คนกว่า 3.5 ล้านคนมาเยือนในทุกปี ประชากรราว 80% ของเมืองนี้ทำงานในภาคบริการ มีเพียง 20% เท่านั้นที่ทำงานในภาคอุตสาหกรรม
ไฮเดิลแบร์คเคยเป็นฐานที่มั่นของพรรคนาซีในช่วงการเลือกตั้งก่อนปี 1933 ไม่ถึงหนึ่งเดือนหลังฮิตเลอร์ครองอำนาจ คณาจารย์ในมหาวิทยาลัยที่ไม่มีเชื้อสายอารยันทั้งหมดถูกไล่ออก และภายในปี 1939 บุคลากรกว่าหนึ่งในสามถูกกีดกันให้ออกจากงานด้วยเหตุผลด้านเชื้อชาติและทางการเมือง ไฮเดิลแบร์คเป็นไม่กี่เมืองใหญ่ที่รอดพ้นการโจมตีทางอากาศของสหรัฐอเมริกาในช่วงสงครามโลกครั้งที่สอง เนื่องจากไฮเดิลแบร์คไม่ใช่เมืองอุตสาหกรรม อีกทั้งกองกำลังสหรัฐมีแผนจะใช้เมืองนี้เป็นที่ตั้งของกองทหารรักษาการณ์ของตนเองภายหลังสงคราม 
หลังสงครามสิ้นสุดลงในปี 1945 มหาวิทยาลัยกลับมาเปิดทำการได้อย่างรวดเร็วจากการรวมพลังกันคณาจารย์กลุ่มเล็กๆ กองกำลังสหรัฐมีการจัดตั้งกองทหารรักษาการณ์ขึ้นในเมืองแห่งนี้ ไฮเดิลแบร์คกลายเป็นศูนย์ใหญ่ของกองกำลังสหรัฐในทวีปยุโรป ซึ่งเป็นที่ตั้งของหลายหน่วยงานทางทหารของสหรัฐ กองกำลังสหรัฐได้ย้ายออกจากไฮเดิลแบร์คทั้งหมดภายในปี 2016 โดยมอบอาคารและสิ่งก่อสร้างต่างๆให้รัฐบาเดิน-เวือร์ทเทิมแบร์ค

**ภูมิอากาศ**

**ความสัมพันธ์กับประเทศไทย**
พระบาทสมเด็จพระจุลจอมเกล้าเจ้าอยู่หัว ได้ส่งพระราชโอรสคือพระเจ้าลูกยาเธอ พระองค์เจ้ารังสิตประยูรศักดิ์ มาทรงศึกษาต่อที่เมืองนี้ และในการเสด็จประพาสยุโรปครั้งที่ 2 เมื่อปี 2450 เมื่อพระเจ้าลูกยาเธอ พระองค์เจ้ารังสิตประยูรศักดิ์ ทราบว่าสมเด็จพระบรมชนกนาถเสด็จประพาสถึงเยอรมนีแล้ว จึงได้กราบบังคมทูลเชิญให้เสด็จประพาสเมืองไฮเดิลแบร์คระหว่างวันที่ 4–6 มิถุนายน 2450
นอกจากนี้เมืองไฮเดิลแบร์คยังเป็นที่เสด็จพระบรมราชสมภพของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 20 กันยายน 2468

**อ้างอิง==
ร็อยท์ลิงเงิน

ร็อยท์ลิงเงิน (Reutlingen) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางทิศใต้ของนครชตุทการ์ทไปราว 37 กิโลเมตร เชื่อว่ามีการตั้งถิ่นฐานที่เมืองแห่งนี้ในศตวรรษที่ 4 ถึง 5 และราวปีค.ศ. 1030 ก็ได้มีการสร้างปราสาทขึ้นที่ยอดเขาอคัลม์ หนึ่งในภูเขาที่ใหญ่ที่สุดในร็อยท์ลิงเงิน ร็อยท์ลิงเงินเคยมีสถานะเป็นเสรีนครของจักรวรรดิโรมันอันศักดิ์สิทธิ์ ในช่วงสงครามโลกครั้งที่สอง ระเบิดบิน V-1 ซึ่งถือเป็นขีปนาวุธแบบแรกของโลกได้มีการผลิตขึ้นที่ร็อยท์ลิงเงิน ซึ่งทำให้เมืองแห่งนี้ตกเป็นเป้าหมายการโจมตีทางอากาศ ปัจจุบัน อุตสาหกรรมหลักในเมืองได้แก่อุตสาหกรรมสิ่งทอ, เครื่องจักรกล, ผลิตภัณฑ์หนัง และการผลิตเหล็กกล้า
อันแดรย์ บาบิช

บาบิชใน พ.ศ. 2558
อันแดรย์ บาบิช (Andrej Babiš; เกิด 2 กันยายน พ.ศ. 2497) เป็นผู้ประกอบการ นักธุรกิจ และนักการเมืองชาวเช็ก เป็นผู้ก่อตั้งพรรคอาโน 2011 และเป็นนายกรัฐมนตรีแห่งประเทศเช็กเกียจากการเลือกตั้งเมื่อเดือนตุลาคม พ.ศ. 2560
บาบิชเกิดที่เมืองบราติสลาวา (ปัจจุบันอยู่ในประเทศสโลวาเกีย) เขาเคยดำรงตำแหน่งรัฐมนตรีว่าการกระทรวงการคลัง และรองนายกรัฐมนตรี รับผิดชอบในเรื่องเศรษฐกิจ ตั้งแต่เดือนมกราคม พ.ศ. 2557 ถึงเดือนพฤษภาคม พ.ศ. 2560
บาบิชเป็นมหาเศรษฐีอันดับที่ 2 ของเช็กเกีย โดยมีทรัพย์สินกว่า 4.04 พันล้านดอลลาร์สหรัฐ

**อ้างอิง**
หมวดหมู่:บุคคลที่เกิดในปี พ.ศ. 2497
หมวดหมู่:นายกรัฐมนตรีเช็กเกีย
หมวดหมู่:บุคคลที่ยังมีชีวิตอยู่
หมวดหมู่:บุคคลจากบราติสลาวา
มายด์ฮันเตอร์

คาเมรอนบริตตันรับบทเป็นเอ็ดมันด์เคมเปอร์หนึ่งในสัญญาณที่สำคัญที่สุดของซีรีส์
มายด์ฮันเตอร์ (Mindhunter) เป็นภาพยนตร์ชุดทางโทรทัศน์อินเทอร์เน็ตแนวดราม่าอาชญากรรมจากประเทศสหรัฐอเมริกา สร้างสรรค์โดย Joe Penhall ดัดแปลงจากหนังสืออาชญากรรมที่เกิดขึ้นจริงเรื่อง Mindhunter: Inside the FBI's Elite Serial Crime Unit เขียนโดย John E. Douglas และ Mark Olshaker ร่วมอำนวยการสร้างโดย David Fincher กับ Charlize Theron ออกฉายครั้งแรกผ่าน Netflix เมื่อ 13 ตุลาคม 2017
หมวดหมู่:ผลงานต้นฉบับของเน็ตฟลิกซ์
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
อาเลกซิส ซีปรัส

อาเลกซิส ซีปรัส (Αλέξης Τσίπρας, pron; เกิด 28 กรกฎาคม พ.ศ. 2517) เป็นนายกรัฐมนตรีแห่งประเทศกรีซตั้งแต่วันที่ 21 กันยายน พ.ศ. 2558 ก่อนหน้านี้เขาก็ดำรงตำแหน่งนายกรัฐมนตรี ตั้งแต่วันที่ 26 มกราคม จนถึง 27 สิงหาคม พ.ศ. 2558 ซีปรัสเป็นผู้นำที่มีอุดมการณ์ทางการเมืองแบบฝ่ายซ้าย พรรคการเมืองของเขาชื่อ พรรคซีรีซา ก่อตั้งเมื่อวันที่ 4 ตุลาคม พ.ศ. 2552
ซีปรัสเกิดที่กรุงเอเธนส์เมื่อปี พ.ศ. 2517 เขาเข้าร่วมกับขบวนการเยาวชนคอมมิวนิสต์แห่งกรีซ ในช่วงปลายคริสต์ทศวรรษ 1980 และต้นคริสต์ทศวรรษ 1990 ซึ่งเป็นกลุ่มการเมืองในนักศึกษา ซีปรัสจบการศึกษาระดับปริญญาตรีเมื่อปี พ.ศ. 2543 สาขาวิศวกรรมโยธาที่มหาวิทยาลัยเทคนิคแห่งชาติเอเธนส์ และภายหลังจบปริญญาโท สาขาวิชาการวางแผนชนบทและภูมิภาค 
ระหว่างปี พ.ศ. 2542–2546 ซีปรัสทำหน้าที่เป็นเลขาธิการขบวนการเยาวชนซีนัสปิสโมส เขาได้รับการเลือกให้เป็นสมาชิกกรรมการกลางของซีนัสปิสโมสในปี พ.ศ. 2547 และในปี พ.ศ. 2549 ได้เป็นผู้สมัครชิงตำแหน่งผู้ว่าการกรุงเอเธนส์ แต่ได้รับคะแนนเสียงเพียงร้อยละ 10.5 เขาได้รับเลือกให้เป็นหัวหน้าพรรคซีรีซาในปี พ.ศ. 2551 ได้รับเลือกเป็นผู้นำฝ่ายค้านจากการเลือกตั้งซ่อมในเดือนพฤษภาคมและมิถุนายน พ.ศ. 2555 และได้รับการแต่งตั้งให้เป็นคณะรัฐมนตรีเงาในช่วงเวลานั้น

**อ้างอิง**

**แหล่งข้อมูลอื่น**
  Homepage of Alexis Tsipras, 2014 candidature for European Commission President date=2021-03-16 -  Curriculum Vitae Synaspismos website-  Ανοιχτή Πόλη-  Tsipras MP profile on Vouliwatch.gr
หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:บุคคลจากเอเธนส์
หมวดหมู่:นายกรัฐมนตรีกรีซ
วอลต์ดิสนีย์สตูดิโอส์โมชันพิกเชอส์

บริษัทเอบีซี (ABC Inc.) ทำธุรกิจในชื่อ วอลต์ดิสนีย์สตูดิโอส์โมชันพิกเชอส์ (Walt Disney Studios Motion Pictures) ในอดีตรู้จักในชื่อ บริษัทบวยนาวิสพิกเชอดิสทริบิวชัน (Buena Vista Pictures Distribution, Inc.) เป็นบริษัทผู้จัดจำหน่ายภาพยนตร์อเมริกันภายในแผนกดิสนีย์เอนเทอร์เทนเมนต์ของเดอะวอลต์ดิสนีย์สตูดิโอส์ บริษัทมีหน้าที่ในการจัดการ การตลาดและการประชาสัมพันธ์ภาพยนตร์ที่สร้างและเผยแพร่โดย วอลต์ดิสนีย์สตูดิโอส์ ซึ่งรวมไปถึง วอลต์ดิสนีย์พิกเชอส์, วอลต์ดิสนีย์แอนิเมชันสตูดิโอส์, พิกซาร์, มาร์เวลสตูดิโอส์, ลูคัสฟิล์มและทเวนตีท์เซนจูรีสตูดิโอส์ ขณะที่ เซิร์จไลต์พิกเชอส์ ดำเนินธุรกิจการจัดจำหน่ายภาพยนตร์และฝ่ายการตลาดด้วยตัวเอง
บริษัทก่อตั้งโดย วอลต์ ดิสนีย์ เมื่อ ค.ศ. 1953 ในชื่อ บริษัทบวยนาวิสตาฟิล์มดิสทริบิวชัน (ต่อมาเปลี่ยนชื่อเป็น บริษัทบวยนาวิสตาดิสทริบิวชัน และ บริษัทบวยนาวิสพิกเชอดิสทริบิวชัน) บริษัทเปลี่ยนมาใช้ชื่อชื่อปัจจุบันใน ค.ศ. 2007

**อ้างอิง**

**แหล่งข้อมูลอื่น**
  Walt Disney Studios Motion Pictures date=2012-03-16 
หมวดหมู่:บริษัทอเมริกันที่ก่อตั้งในปี พ.ศ. 2496
หมวดหมู่:วอลต์ดิสนีย์สตูดิโอส์
มีทู

"มีทู" (Me Too) แปลว่า "ฉันด้วย" เป็นแฮชแท็กสองคำที่แพร่หลายรวดเร็วหลังใช้ในสื่อสังคมช่วงเดือนตุลาคม ค.ศ. 2017 เพื่อประณามการประทุษร้ายทางเพศ (sexual assault) และการคุกคามทางเพศ (sexual harassment) หลังจากฮาร์วีย์ เวน์สเตน (Harvey Weinstein) ผู้ผลิตภาพยนตร์ชาวอเมริกัน ถูกกล่าวหาว่าประพฤติมิชอบทางเพศ วลีนี้ ทารานา เบิร์ก (Tarana Burke) นักกิจกรรมสังคม ใช้ในแง่ดังกล่าวมานานแล้ว ภายหลังจึงเป็นที่นิยมขึ้นเมื่ออะลิสซา มิลาโน (Alyssa Milano) นักแสดงหญิง เชิญชวนผู้หญิงทั้งหลายให้ทวีตสองคำนี้ออกไปเพื่อบอกเล่าประสบการณ์อันจะช่วยชี้ให้เห็นพฤติกรรมเกลียดผู้หญิง นับแต่นั้น จึงมีผู้คนนับล้าน รวมถึงผู้มีชื่อเสียงมากมาย ใช้แฮชแท็กนี้แบ่งปันประสบการณ์ของตน

**ความเป็นมา**
ทารานา เบิร์ก นักกิจกรรมสังคมและนักจัดการชุมชน ริเริ่มวลี "มีทู" นี้ที่เครือข่ายสังคมมายสเปซ (Myspace) เมื่อ ค.ศ. 2006 โดยเป็นส่วนหนึ่งของโครงการระดับรากหญ้าเพื่อส่งเสริม "การสร้างพลังด้วยการรับรู้ร่วมกัน" (empowerment through empathy) ในกลุ่มผู้หญิงผิวสีที่มีประสบการณ์ถูกทารุณทางเพศ โดยเฉพาะในกลุ่มผู้ด้อยโอกาส เบิร์กได้สร้างสารคดีชื่อ มีทู โดยแถลงว่า ได้แรงบันดาลใจในการใช้ถ้อยคำนี้มาจากการที่ไม่รู้จะตอบสนองอย่างไรกับเด็กหญิงวัยสิบสามปีที่ไว้ใจเล่าให้เธอฟังว่า ตนถูกทารุณทางเพศ เบิร์กกล่าวภายหลังว่า ตอนนั้นน่าจะได้บอกไปว่า "มีทู" (ฉันก็ด้วย)
ครั้นวันที่ 15 ตุลาคม ค.ศ. 2017 อะลิสซา มิลาโน นักแสดงหญิง เชิญชวนให้เผยแพร่วลีดังกล่าวเป็นส่วนหนึ่งของการรณรงค์ให้เกิดความตระหนักรู้ จะได้แสดงให้เห็นขอบเขตและความแพร่หลายของปัญหาทางเพศ เธอทวีตว่า "ถ้าผู้หญิงทั้งหลายที่ถูกคุกคามหรือประทุษร้ายทางเพศขึ้นสเตตัสว่า 'ฉันด้วย' อาจทำให้ผู้คนรับรู้ว่าปัญหามันหนักหนาสาหัสเพียงใด" ("If all the women who have been sexually harassed or assaulted wrote 'Me too.' as a status, we might give people a sense of the magnitude of the problem.") ภายหลังมิลาโนแถลงว่า วลีนี้เอามาจากเบิร์ก และระบุว่า เรื่องราวของเบิร์กนั้น "อบอุ่นหัวใจและสร้างแรงบันดาลใจ"

**ผลพวง**
จนถึงวันที่ 15 ตุลาคม ค.ศ. 2017 มีการใช้วลีนี้แล้วกว่า 200,000 ครั้ง วันที่ 16 ตุลาคม ค.ศ. 2017 ทวีตออกไปแล้วกว่า 500,000 ครั้ง ส่วนที่เฟซบุ๊ก ภายใน 24 ชั่วโมงแรก มีผู้คนกว่า 4.7 ล้านคนใช้เป็นแฮชแท็กแล้วกว่า 12 ล้านข้อความ มีรายงานว่า ผู้ใช้สื่อสังคมในสหรัฐอย่างน้อย 45% มีเพื่อนที่ใช้วลีดังกล่าว

**การตอบสนองในระดับสากล**
แฮชแท็กนี้ติดอันดับความนิยมในประเทศต่าง ๆ อย่างน้อย 85 ประเทศ ซึ่งรวมถึงปากีสถาน สหราชอาณาจักร และอินเดีย

**คำวิจารณ์**
มีการวิพากษ์วิจารณ์ว่า แฮชแท็กนี้เป็นการโยนความรับผิดให้ตัวผู้ถูกคุกคามหรือทารุณทางเพศเอง ซึ่งไม่ต่างกับการซ้ำเติม (re-traumatizing) บางคนมองว่า แฮชแท็กนี้ทำให้สังคมเหนื่อยหน่ายและเกรี้ยวโกรธ มากกว่าจะเกิดความเห็นอกเห็นใจกันถ้วนหน้า เบิร์กเองเดิมทีก็วิพากษ์ความเคลื่อนไหวนี้ว่า เป็นการเมินเฉยต่อกิจกรรมของหญิงผิวดำในการสร้างวาทกรรมเกี่ยวกับการประทุษร้ายทางเพศ แต่ภายหลังกลับลำสรรเสริญผู้ร่วมเคลื่อนไหว และยกความดีให้มิลาโนที่เอ่ยถึงขบวนการทำนองเดียวกันของตน

**อ้างอิง**
หมวดหมู่:วลี
หมวดหมู่:แฮชแท็ก
หมวดหมู่:คตินิยมสิทธิสตรีคลื่นลูกที่สี่
หมวดหมู่:การคุกคามทางเพศ
หมวดหมู่:ข้อกล่าวหาความประพฤติมิชอบทางเพศ
หมวดหมู่:ความรุนแรงต่อสตรี
จอมโหด ห้าอสรพิษ

จอมโหด ห้าอสรพิษ (อังกฤษ: Five Deadly Venoms, Five Venoms จีน: 五毒) เป็นภาพยนตร์กำลังภายในที่ออกจำหน่ายในปี ค.ศ. 1978 กำกับโดย จาง เชอะ นำแสดงโดย เจียง เฉิง, กัว จุย, ซุน เฉวียน, หลอ เหมิง

**เนื้อเรื่องย่อ**
วิชาห้าพิษ เป็นสุดยอดวิชาของสำนัก บ้านห้าพิษ ซึ่งเจ้าสำนักได้ถ่ายทอดให้กับลูกศิษย์ 5 คน จนมาถึงคนที่ 6 คือ หยางเต๋อ ที่อาจารย์ไม่สามารถถ่ายทอดวิชาให้ได้เนื่องจากมาถึงวาระสุดท้ายของชีวิต สิ่งที่อาจารย์ยังเป็นห่วงอยู่ก็คือ ศิษย์ทั้ง 5 ซึ่งได้รับการถ่ายทอดวิชาไปแล้ว ได้นำไปใช้ในทางที่ผิด ก่อให้เกิดความเดือดร้อนไปทั่วยุทธภพ อาจารย์จึงขอร้องให้หยางเต๋อไปตามหาศิษย์พี่ทั้ง 5 เพื่อหาทางยับยั้งพวกเขาให้จงได้

**นักแสดงนำ**
 เจียง เฉิง รับบท หยางเต๋อ- ซุน เฉวียน รับบท อาจารย์กัวฉี- กัว จุย รับบท เหมิง เทียนเซียะ- หลอ เหมิง รับบท เหลียงเฉิน- เว่ย เพ่ย รับบท ฉีตง- ลู่ เฟิง รับบท จาง เหยาเทียน- หวัง หลุงเว่ย รับบท ผู้ตรวจจการหวัง- กุ๊ ฟง รับบท เสมียนหยวน

**อ้างอิง**

**แหล่งข้อมูลอื่น**
 id=0077559-  Venom Lo Mang's first visit to U.S. / Philadelphia, August 2007-  HK Cinemagic entry date=2017-02-09 
หมวดหมู่:ภาพยนตร์ฮ่องกงที่ออกฉายในปี พ.ศ. 2521
ดรากอนฟอร์ซ: โซลองอุลตร้าแมน

ดราก้อนฟอร์ซ: โซลอง, อุลตร้าแมน (p=Gāngtiě fēilóng zhī zàijiàn àotèmàn) เป็นภาพยนตร์แอนิเมชั่นในประเทศจีน ที่สร้างโดย BlueArc Animation ร่วมมือกับ Le Vision Pictures, TIGA Entertainment และ UM Corporation เป็นภาพยนตร์ที่มีเค้าโครงจากมาจากซีรีส์แอนิเมชั่น 3 มิติในปี 2012 ดราก้อนฟอร์ซสร้างโดย Kazuya Hatazawa และเป็นภาคต่อจากภาพยนตร์ชื่อเรื่องเดียวกันในปี 2013 ภาพยนตร์เรื่องนี้กำกับ และอำนวยการสร้างโดย Wang Wei ภายใต้แฝงของ ทอมมี หวัง ภาพยนตร์เรื่องนี้ฉายรอบปฐมทัศน์ในจีนเมื่อวันที่ 1 ตุลาคม ค.ศ. 2017

**การตอบรับ**
รายได้จากการเข้าฉายภาพยนตร์ของจีนถึงมูลค่า 1,418,500 เหรียญ

**การโต้เถียง**
ในระหว่างการเปิดตัวภาพยนตร์ เจ้าของลิขสิทธิ์อุลตร้าแมน สึบุระยะพรอดักชันส์ ไม่พอใจกับการที่ภาพยนตร์เรื่องดังกล่าวถูกฉีกออกโดยใช้ตัวละครชื่อดังกล่าวโดยระบุว่า "บริษัทของเราไม่ได้เชื่อมต่อกับเรื่องนี้" และ "ภาพยนตร์เรื่องนี้เป็นคำถาม ถูกสร้างขึ้นโดยปราศจากความยินยอมหรือการกำกับดูแลของเรา" ด้านประธาน และ CEO ของสึบุระยะพรอดักชันส์ Shinichi Oka ได้แสดงความคิดเห็นเชิงลบต่อภาพยนตร์เรื่องนี้กล่าวว่า "งานนี้เกิดขึ้นโดยไม่ได้รับอนุญาตหรือมีการกำกับดูแลของเรา นอกจากนี้การใช้ภาพอุลตราแมนเป็นต้นในงานนำเสนอนี้ได้ทำลายแบรนด์อุลตร้าแมน อย่างร้ายแรงและเป็นสิ่งที่ยอมรับไม่ได้ทั้งหมด ... เราตั้งใจที่จะใช้มาตรการเด็ดขาดรวมถึงการดำเนินการทางกฎหมายกับ บริษัท จีนที่ทำประกาศฉบับนี้และ คนที่เกี่ยวข้องในการผลิตภาพยนตร์เรื่องนี้" นอกจากนี้ภาพยนตร์เรื่องนี้ยังก่อให้เกิดข้อพิพาททางกฎหมายระหว่าง สึบุระยะพรอดักชันส์ กับสมโพธิ แสงเดือนฉาย ผู้ก่อตั้งบริษัท ไชโยโปรดักชั่นส์ จำกัด และ บริษัทผู้ผลิตภาพยนตร์ในประเทศจีนเกี่ยวกับใบอนุญาตของแฟรนไชส์อุลตร้าแมนนอกญี่ปุ่น การโต้เถียงได้มีมายังเว็บไซต์ข่าวญี่ปุ่นและไซต์แฟนไซต์มากมายที่ไม่มีการฟ้องร้อง อย่างไรก็ตาม สึบุระยะพรอดักชันส์ ได้ประกาศว่าพวกเขาจะเข้าร่วมกับ BlueArc Animation, Vision Pictures, TIGA Entertainment, UM Corporation และ Chaiyo Productions ไปยังศาลในประเทศสหรัฐอเมริกา เพื่อพิจารณาว่าใครชนะสิทธิ์ในอุลตร้าแมน

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์ภาษาจีน
เดชเซียวฮื้อยี้

เดชเซียวฮื้อยี้ สามารถหมายถึง:- เดชเซียวฮื้อยี้ วรรณกรรมชิ้นหนึ่งของ โก้วเล้ง

**ภาพยนตร์**
 เดชเซียวฮื้อยี้ ภาพยนตร์ที่ออกฉายในปี 1979- เดชเซียวฮื้อยี้ ภาพยนตร์ที่ออกฉายในปี 1992

**ละครโทรทัศน์**
 เดชเซียวฮื้อยี้ ละครโทรทัศน์ที่ออกอากาศในปี 1999
** เดชเซียวฮื้อยี้ ภาค 2 ละครโทรทัศน์ภาค 2 ที่ออกอากาศในปี 1999- เดชเซียวฮื้อยี้ ละครโทรทัศน์ที่ออกอากาศในปี 2004

**วิดีโอเกม**
 เดชเซียวฮื้อยี้ Mobile เกม MMORPG ที่มีเนื้อหาเกี่ยวข้องกับมวนิยายเรื่องนี
ริชชาร์ท ชเตราส์

ริชชาร์ท ชเตราส์ ภาพโดยมัคส์ ลีเบอร์มัน ค.ศ. 1918
ริชชาร์ท เกออร์ค ชเตราส์ (Richard Georg Strauss; 11 มิถุนายน ค.ศ. 1864 – 8 กันยายน ค.ศ. 1949) เป็นนักแต่งเพลงชาวเยอรมัน ช่วงปลายของดนตรียุคโรแมนติกและต้นยุคใหม่ เป็นที่รู้จักจากผลงานอุปรากรอย่าง Der Rosenkavalier, Elektra, Die Frau ohne Schatten และ Salome; ผลงานเพลงFour Last Songs; เพลงศรีปราชญ์ (Tone Poem) อย่าง Don Juan, Death and Transfiguration, Till Eulenspiegel's Merry Pranks, Also sprach Zarathustra,   Ein Heldenleben, Symphonia Domestica และ An Alpine Symphony ชเตราส์ยังเป็นวาทยกรที่มีชื่อเสียงในยุโรปตะวันตกและอเมริกา
1949
หมวดหมู่:วาทยกร
หมวดหมู่:คีตกวีชาวเยอรมัน
หมวดหมู่:บุคคลจากมิวนิก
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:คีตกวีนวศิลป์
หมวดหมู่:ผู้ได้รับพัวร์เลอเมรีท (ชั้นพลเรือน)
กองพลทหารราบที่ 1 (สหรัฐ)

กองพลทหารราบที่ 1 เป็นกองพลผสมเหล่าของกองทัพบกสหรัฐ และเป็นกองพลเก่าแก่ที่สุดที่ยังปฏิบัติการอย่างต่อเนื่องในกองทัพบกประจำการ กองพลฯ ปฏิบัติการอย่างต่อเนื่องนับแต่จัดตั้งใน พ.ศ. 2460 ระหว่างสงครามโลกครั้งที่หนึ่ง มีสมญาอย่างเป็นทางการว่า "ไอ้แดงใหญ่" (The Big Red One หรือย่อเป็น BRO) ตามอินทรธนู และยังมีอีกสมญาว่า "เดอะไฟติงเฟิสต์" (The Fighting First) ปัจจุบัน ตั้งอยู่ ณ ค่ายไรลีย์ รัฐแคนซัส

**ดูเพิ่ม**
กองทัพบกสหรัฐ

**อ้างอิง**
1
รายชื่อสนามฟุตบอลในประเทศเกาหลีเหนือ

นี้เป็นรายชื่อสนามฟุตบอลในประเทศเกาหลีเหนือ

**สนามในปัจจุบัน**

**ดูเพิ่ม**
  Democratic People's Republic of Korea - Stadiums(date=2013-04-03 )-  World Stadiums - Stadiums in North Korea(date=2013-06-23 )
หมวดหมู่:สนามฟุตบอลในประเทศเกาหลีเหนือ
สนามซูนาน

สนามซูนานเป็นสนามกีฬาอเนกประสงค์ในกรุงเปียงยาง ประเทศเกาหลีเหนือ ปัจจุบันใช้ในการจักการแข่งขันฟุตบอลเป็นส่วนใหญ่ โดยสามารถรองรับผู้ชมได้ประมาณ  40,000 คน โดยเปิดใช้เป็นครั้งแรกใน พ. ศ. 2534

**ดูเพิ่ม**
 รายชื่อสนามฟุตบอลในประเทศเกาหลีเหนือ

**อ้างอิง**
ซูนัน
หมวดหมู่:สนามฟุตบอลในประเทศเกาหลีเหนือ
สนามกีฬาเยาวชนซารีว็อน

สนามกีฬาเยาวชนซารีว็อน เป็นสนามกีฬาอเนกประสงค์ในซารีว็อน ประเทศเกาหลีเหนือ  ปัจจุบันใช้ในการจัดการแข่งขันฟุตบอล โดยสามารถรองรับผู้ชมได้ประมาณ 35,000 คน เปิดใช้งานเมื่อปี ค.ศ. 1981

**อ้างอิง**

**ดูเพิ่ม**
 รายชื่อสนามฟุตบอลในประเทศเกาหลีเหนือ
หมวดหมู่:สนามฟุตบอลในประเทศเกาหลีเหนือ
หมวดหมู่:สิ่งก่อสร้างในจังหวัดฮวังแฮเหนือ
สนามกีฬาอเนกประสงค์

ไฟล์:RFK Stadium from Washington Metro train.jpg|thumb|350px|right|สนาม อาร์เอฟเคนั้นก็เป็นสนามกีฬาอเนกประสงค์ในกรุงวอชิงตัน ดี.ซี.
สนามกีฬาอเนกประสงค์ (multi-purpose stadium) เป็นประเภทของสนามกีฬาที่ออกแบบมาให้ใช้ได้ในกีฬาหลายประเภทโดยจะใช้ได้กี่ชนิดกีฬาก็แล้วแต่ผู้สร้างจะออกแบบ ปัจจุบันนี้สนามกีฬาชนิดนี้จะพบมากในแคนาดาและสหรัฐและประเทศต่าง ๆ ทั่วโลก โดยส่วนมากจะเป็นสนามกีฬาฟุตบอล เบสบอล และกรีฑาเป็นต้น

**ดูเพิ่ม**
 ศูนย์กีฬา- สถานที่จัดกีฬา

**อ้างอิง**
หมวดหมู่:สถานที่
แม่น้ำไซ่ง่อน

ทิวทัศน์แม่น้ำในนครโฮจิมินห์
เรือข้ามฟาก "ถูเทียม" ปัจจุบันไม่ได้ใช้งานแล้ว
แม่น้ำไซ่ง่อน (Sông Sài Gòn) เป็นแม่น้ำทางตอนใต้ของประเทศเวียดนาม ไหลจากทางตะวันออกเฉียงใต้ของประเทศกัมพูชา ระยะทาง 230 กิโลเมตร และไหลลงทะเลจีนใต้ บริเวณทางตะวันออกเฉียงเหนือของดินดอนสามเหลี่ยมปากแม่น้ำโขง มีความสำคัญต่อนครโฮจิมินห์อย่างมาก และเป็นที่ตั้งของท่าเรือไซ่ง่อน ซึ่งมีสินค้า 35 ล้านเมตริกตัน ใน ค.ศ. 2006
แม่น้ำแห่งนี้มีอุโมงค์ลอดใต้แม่น้ำ เปิดใช้งานเมื่อ 20 พฤศจิกายน ค.ศ. 2011 และเป็นอุโมงค์ลอดใต้แม่น้ำที่ยาวที่สุดในเอเชียตะวันออกเฉียงใต้

**ดูเพิ่ม**
 สะพานบิ่ญเจี่ยว

**อ้างอิง**

**แหล่งข้อมูลอื่น**
accessdate=4 August 2013
ไซ่ง่อน
ไซ่ง่อน
หมวดหมู่:ดินดอนสามเหลี่ยมปากแม่น้ำโขง
ทางด่วนฮานอย–ไฮฟอง

CT 01, VNM
แผนที่เส้นทาง แสดงเป็นสีน้ำเงิน
ทางพิเศษฮานอย–ไฮฟอง (เวียดนาม: Đường cao tốc Hà Nội - Hải Phòng, labelled CT.04) เป็นทางด่วนในประเทศเวียดนาม มีระยะทาง 105.5 กิโลเมตร เชื่อมต่อระหว่างฮานอยกับไฮฟอง โดยวิ่งคู่ขนานไปกับทางหลวงแห่งชาติหมายเลข 5 และทางรถไฟสายฮานอย-ไฮฟอง ทางด่วนนี้มีความสำคัญอย่างยิ่งในภูมิภาคเศรษฐกิจภาคเหนือ ตัวย่อของเส้นทางคือ CT.04
ทางด่วนมี 6 ทางวิ่ง เริ่มก่อสร้างเมื่อวันที่ 2 กุมภาพันธ์ ค.ศ. 2009 และเสร็จสิ้นในวันที่ 5 ธันวาคม ค.ศ. 2015
จุดสิ้นสุดฝั่งตะวันตก อยู่ทางทิศเหนือของสะพาน Thanh Tri ในฮานอย ส่วนฝั่งตะวันออก อยู่ที่ Dinh Vu Dike ในไฮฟอง

**อ้างอิง**
ฮานอย–ไฮฟอง
ทางด่วนนครโฮจิมินห์–จุงเลือง

ทางด่วนนครโฮจิมินห์–จุงเลือง เป็นทางด่วนในประเทศเวียดนาม มีระยะทาง 61.9 กิโลเมตร และมี 6 ช่องจราจร เปิดใช้งานวันที่ 3 กุมภาพันธ์ ค.ศ. 2010 เชื่อมต่อระหว่างนครโฮจิมินห์กับจังหวัดเกียนซาง จุดเริ่มต้นอยู่ที่แยก Tan Tao ในนครโฮจิมินห์ และสิ้นสุดที่แยก Than Cuu Nghia ในจังหวัดเกียนซาง ทางด่วนนี้มีทางเข้า-ออกทั้งหมด 4 แห่งด้วยกัน ความเร็วสูงสุดที่อนุญาตให้ใช้ได้คือ 120 กิโลเมตรต่อชั่วโมง ช้าสุดคือ 60 กิโลเมตรต่อชั่วโมง

**การจราจร**
 ไม่อนุญาตให้รถจักรยานยนต์วิ่งบนทางด่วน- ความเร็วสูงสุดที่อนุญาตให้ใช้ได้คือ 120 กิโลเมตรต่อชั่วโมง ช้าสุดคือ 60 กิโลเมตรต่อชั่วโมง- สำหรับรถบริเวณไหล่ทาง ความเร็วสูงสุดที่อนุญาตให้ใช้ได้คือ 80 กิโลเมตรต่อชั่วโมง ช้าสุดคือ 50 กิโลเมตรต่อชั่วโมง

**ทางเข้า-ออก**

**อ้างอิง**
โฮจิมินห์–จุงเลือง
ทางด่วนนครโฮจิมินห์–ล็องถั่ญ–เสิ่วเซ็ย

ทางด่วนนครโฮจิมินห์–ล็องถั่ญ–เสิ่วเซ็ย เป็นทางด่วนในประเทศเวียดนาม ระยะทาง 55 กิโลเมตร จำนวน 6 ช่องจราจร เปิดใช้งานในเดือนกุมภาพันธ์ ค.ศ. 2015 เชื่อมต่อระหว่างนครโฮจิมินห์กับอำเภอ Thống Nhất ในจังหวัดด่งนาย ทางด่วนนี้ใช้เงินลงทุนประมาณ 18,000 พันล้านด่อง (เทียบได้กับเงิน 1.2 พันล้านดอลลาร์สหรัฐ) จุดเริ่มต้นอยู่ที่แยก An Phu ในเขต 2 ของนครโฮจิมินห์ และสิ้นสุดที่แยก Dau Giay ในอำเภอ Thống Nhất จังหวัดด่งนาย ทางด่วนมีทางเข้าทั้งหมด 5 แห่ง ความเร็วสูงสุดที่อนุญาตให้ใช้คือ 120 กิโลเมตรต่อชั่วโมง ต่ำสุดคือ 60 กิโลเมตรต่อชั่วโมง
โฮจิมินห์–ล็องถั่ญ–เสิ่วเซ็ย
โกเสียง

โกเสียง (มีบทบาทในช่วง ค.ศ. 217-ทศวรรษ 240) มีชื่อในภาษาจีนกลางว่าเกา เสียง (w=Kao Hsiang) เป็นขุนพลของรัฐจ๊กก๊กในยุคสามก๊กของจีนซึ่งมีส่วนร่วมในการบุกขึ้นเหนือของจูกัดเหลียง มีตำแหน่งเป็นขุนพลทัพขวา (右將軍 โย่วเจียงจวิน) และมีบรรดาศักดิ์เป็นเสฺวียนเซียงโหว (玄鄉侯)

**ประวัติ**
โกเสียงเป็นชาวเมืองลำกุ๋น (南郡 หนานจวิ้น; ปัจจุบันอยู่ในนครจิงโจว มณฑลหูเป่ย์) ในมณฑลเกงจิ๋ว 
ระหว่างปี ค.ศ. 217 ถึง ค.ศ. 219 โกเสียงติดตามเล่าปี่ไปร่วมรบในยุทธการที่ฮันต๋ง โกเสียงและตันเซ็กตั่งค่ายอยู่ที่ด่านเองเปงก๋วน (陽平 หยางผิง) แต่ถูกซิหลงขุนพลของโจโฉตีแตกพ่าย 
ในปี ค.ศ. 228 โกเสียงติดตามจูกัดเหลียงไปร่วมรบในการบุกขึ้นเหนือโดยรับหน้าที่เป็นผู้ช่วยของม้าเจ๊ก ไปประจำการที่หลิวเซีย (柳城 หลิ่วเฉิง) เมื่อม้าเจ๊กถูกตีแตกพ่าย และเมืองหลิวเซียถูกกุยห้วยขุนพลของวุยก๊กยึดได้ โกเสียงจึงถอยทัพ 
ในปี ค.ศ. 231 โกเสียงได้รับการแต่งตั้งเป็นแม่ทัพหน้า (前部督 เฉียนปู้ตู) นำทหารพร้อมด้วยอุยเอี๋ยนและงอปั้น โจมตีได้ชัยแก่สุมาอี้แม่ทัพวุยก๊ก สามารถตัดศีรษะทหารวุยก๊กได้ 3,000 หัว เก็บชุดเกราะได้ 5,000 ชุด เก็บหน้าไม้ได้  3,100 คัน  เมื่อลิเงียมซึ่งรับผิดชอบการส่งเสบียงได้ทำงานผิดพลาด โกเสียงและจูกัดเหลียงได้เสนอว่าควรปลดลิเงียมออกจากราชการ

**ในนิยายสามก๊ก**
โกเสียงปรากฏเป็นตัวละครในนิยายอิงประวัติศาสตร์เรื่องสามก๊ก ตอนที่ 9efn|ตรงกับในสามก๊ก ฉบับเจ้าพระยาพระคลัง (หน) ตอนที่ 70 ในฐานะขุนพลทัพขวาของกองทัพหลวงซึ่งติดตามจูกัดเหลียงไปร่วมรบในการบุกขึ้นเหนือ
ในสามก๊ก ตอนที่ 95ตรงกับในสามก๊ก ฉบับเจ้าพระยาพระคลัง (หน) ตอนที่ 72 จูกัดเหลียงให้โกเสียงนำทหารไปรักษาเมืองหลิวเซียเพื่อคอยช่วยเหลือม้าเจ๊กที่รักษาตำบลเกเต๋ง ภายหลังโกเสียงร่วมกับอุยเอี๋ยนและอองเป๋งพยายามตีตำบลเกเต๋งที่ม้าเจ๊กเสียให้กับสุมาอี้คืนมา แต่ไม่สำเร็จ ส่วนม้าเจ๊กที่มีความผิดฐานเสียตำบลเกเต๋งก็ถูกจูกัดเหลียงสั่งประหารในเวลาต่อมา 
ภายหลังใน สามก๊ก ตอนที่ 102ตรงกับในสามก๊ก ฉบับเจ้าพระยาพระคลัง (หน) ตอนที่ 77 โกเสียงได้ปรากฏบทบาทในศึกบุกวุยก๊กของจูกัดเหลียงอีกครั้ง โดยจูกัดเหลียงสั่งให้โกเสียงนำทหารคุมขบวนโคยนตร์ลำเลียงเสบียงจากด่านเกียมโก๊ะไปค่ายของจ๊กก๊กที่เขากิสาน สุมาอี้รู้ข่าวจึงให้เตียวฮอและงักหลิมไปตีชิงเอาโคยนตร์มาได้จำนวนหนึ่ง สุมาอี้ให้ช่างสร้างโคยนตร์เลียนแบบโคยนตร์ของจ๊กก๊กได้สองพันกว่าตัว ภายหลังจูกัดเหลียงได้ใช้ให้อองเป๋งชิงโคยนตร์ที่สุมาอี้ให้สร้างเลียนแบบนี้มาได้ 

**หมายเหตุ**

**อ้างอิง**

**บรรณานกุรม**
 ตันซิ่ว. จดหมายเหตุสามก๊ก (ซานกั๋วจื้อ).- ล่อกวนตง. สามก๊ก (ซานกั๋วเหยี่ยนอี้).- เผย์ ซงจือ. อรรถาธิบายจดหมายเหตุสามก๊ก (ซานกั๋วจื้อจู้).- ซือหม่า กวาง. จือจื้อทงเจียน- เจ้าพระยาพระคลัง (หน). สามก๊ก ฉบับเจ้าพระยาพระคลัง (หน)

**ดูเพิ่ม**
 สามก๊ก- ยุคสามก๊ก- รายชื่อบุคคลในยุคสามก๊ก
หมวดหมู่:บุคคลในยุคสามก๊ก
หมวดหมู่:จ๊กก๊ก
หมวดหมู่:ขุนพลของจ๊กก๊ก
สุลต่านฮุสเซน ชาห์แห่งยะโฮร์

สุลต่านฮุสเซียน มูอัสซาม ชาห์ อิบนี มะห์มูด ชาห์ อะลาม  (พ.ศ. 2319 – 5 กันยายน พ.ศ. 2378) เป็นสุลต่านองค์ที่ 18 แห่งยะโฮร์-รีเยา พระองค์เป็นที่จดจำในการลงนามมอบดินแดนให้อังกฤษ ซึ่งเป็นที่มาของการก่อตั้งสิงคโปร์สมัยใหม่ระหว่างที่พระองค์เป็นสุลต่านแห่งยะโฮร์และสิงคโปร์ใน พ.ศ. 2362 และสุลต่านแห่งยะโฮร์ใน พ.ศ. 2367   อย่างไรก็ตาม สุลต่านฮุสเซียนได้รับการยอมรับมากกว่าเป็นหุ่นเชิดของอังกฤษ อย่างน้อยช่วงแรกของการปกครอง แต่ในช่วงปีสุดท้าย และครึ่งแรกของของการปกครองของพระโอรสในนามสุลต่านแห่งยะโฮร์ การยอมรับอยู่ในขอบเขตจำกัด  อังกฤษให้ความกังวลเฉพาะผลดีต่อเศรษฐกิจและการเมืองของตนเท่านั้น 

**อ้างอิง**
ทั่วไป- Abdul Aziz, Rahiman, Pembaratan pemerintahan Johor, 1800-1945: Suatu Analisis Sosiologi Sejarah, Dewan Bahasa dan Pustaka, 1997, 983-62-5514-1- Bastin, John Sturgus; Winks, Robin W. Malaysia: Selected Historical Readings, Oxford University Press, 1966- Brazil, David. Street Smart Singapore, Times Books International, 1991, 981-204-065-X- British-American Claims Arbitral Tribunal, American and British Claims Arbitration, Govt. Prtg. Off., 1913- Gopinath, Aruna. Pahang, 1880-1933: A Political History, Council of the Malaysian Branch of the Royal Asiatic Society, 1991- Ministry of Culture (Publicity Division), Singapore; Ministry of Communications and Information, Singapore., Singapore: A Ministry of Culture Publication, Ministry of Culture, 1987- Royal Asiatic Society of Great Britain and Ireland, Journal of the Malaysian Branch of the Royal Asiatic Society, Malaysian Branch, Singapore, 1975- Scott-Ross, Marcus. See Historical Malacca in One Day, Chopmen Enterprises, 1973- Tate, D. J. M., The Making of Modern South-East Asia, Oxford University Press, 1979- Trocki, Carl A. Prince of Pirates: The Temenggongs and the Development of Johor and Singapore, 1784-1885, Singapore University Press, 1979- Trocki, Carl A. Singapore: Wealth, Power and the Culture of Control, Routledge, 2006, 0-415-26385-9- Turnbull, Constance Mary. A Short History of Malaysia, Singapore and Brunei Graham Brash, 1981, 9971-947-06-4- Winstedt, R. O. A History of Johore (1365–1941), (M.B.R.A.S. Reprints, 6.) Kuala Lumpur: Malaysian Branch of the Royal Asiatic Society, 1992, 983-99614-6-2
หมวดหมู่:สุลต่านรัฐยะโฮร์
÷ (อัลบั้ม)

÷ (อ่านว่า ดีไวด์) เป็นสตูดิโออัลบั้มที่ 3 ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 3 มีนาคม ค.ศ. 2017 สังกัดค่ายเพลงอะไซลัมเรเคิดส์ และแอตแลนติกเรเคิดส์ โดยเพลง "คาสเซิลออนเดอะฮิลล์" และเพลง "เชปออฟยู" ซึ่งเป็นซิงเกิลหลักจากอัลบั้ม ได้วางจำหน่ายในวันที่ 6 มกราคม ค.ศ. 2017
อัลบั้มนี้เปิดตัวได้อันดับ 1 ในสหราชอาณาจักร โดยมียอดขายได้ 672,000 ชุดในสัปดาห์แรก ทำให้อัลบั้มนี้เป็นอัลบั้มศิลปินชายที่มียอดขายได้เร็วที่สุด และขึ้นเป็นอันดับ 3 ต่อหลังอัลบั้ม 25 ของอะเดล และอัลบั้มบีเฮียร์นาว ของโอเอซิส นอกจากนี้ยังติดชาร์ตใน 14 ประเทศรวมไปถึง สหรัฐอเมริกา แคนาดา และออสเตรเลีย ทุกแทร็กในอัลบั้มติดอันดับ 20 ในชาร์ตซิงเกิลในสหราชอาณาจักร ของสัปดาห์กับอัลบั้มที่วางจำหน่ายออกมา
อัลบั้มนี้ได้ชนะรางวัลแกรมมีสาขาอัลบั้มเพลงป็อปยอดเยี่ยม ในงานประกาศผลรางวัลแกรมมี่ ครั้งที่ 60

**รายชื่อเพลง**

**อ้างอิง**
หมวดหมู่:อัลบั้มเพลงในปี พ.ศ. 2560
หมวดหมู่:อัลบั้มของเอ็ด ชีแรน
หมวดหมู่:อัลบั้มเพลงของค่ายแอตแลนติกเรเคิดส์
หมวดหมู่:รางวัลแกรมมี สาขาอัลบั้มเพลงป็อปยอดเยี่ยม
หมวดหมู่:อัลบั้มเพลงที่ผลิตโดยเบนนี บลังโก
X (อัลบั้มเอ็ด ชีแรน)

X  (อ่านว่า มัลติพาย) เป็นสตูดิโออัลบั้มที่ 2 ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 20 มิถุนายน ค.ศ. 2014 ในประเทศออสเตรเลีย และนิวซีแลนด์, และวางจำหน่ายทั่วโลกในวันที่ 23 มิถุนายน ค.ศ. 2014 จากค่าย Asylum Records และ Atlantic Records

**รายการเพลง**
Notes- note|a|a signifies an additional producer- note|b|b The UK edition of the re-release replaces "All of the Stars" with "Photograph (Felix Jaehn Remix)", while the European edition replaces it with "Make It Rain."- note|c|c "All of the Stars" is excised from the international digital edition of the re-release. The French edition replaces it with "Reuf" (with Nekfeu).- "Don't" incorporates elements of "Don't Mess with My Man", written by Raphael Saadiq, Dawn Robinson, Ali Shaheed Muhammad and Conesha Owens and performed by Lucy Pearl.- "Nina" contains a sample from "Welcome to My World" by Wretch 32, written by Jermaine Scott, Isra Andja-Diumi Lohata and Jay Lee Robert Hippolyte.- "Afire Love" contains elements from "Remembering Jenny" composed by Christophe Beck, taken from the Buffy the Vampire Slayer soundtrack.- "Shirtsleeves" contains an uncredited sample of "Funky Drummer", performed by James Brown.

**ชาร์ต**

**ชาร์ตรายสัปดาห์**

**ชาร์ตสิ้นปี**

**ชาร์ตสิ้นทศวรรษ**

**การรับรอง**

**ประวัติการวางจำหน่าย**

**อ้างอิง**
หมวดหมู่:อัลบั้มเพลงในปี พ.ศ. 2557
หมวดหมู่:อัลบั้มของเอ็ด ชีแรน
หมวดหมู่:อัลบั้มเพลงของค่ายแอตแลนติกเรเคิดส์
หมวดหมู่:อัลบั้มเพลงที่ผลิตโดยฟาร์เรลล์ วิลเลียมส์
หมวดหมู่:อัลบั้มเพลงที่ผลิตโดยเบนนี บลังโก
ฟุตบอลโลก 2018 กลุ่มเอ

กลุ่มเอของฟุตบอลโลก 2018 ลงเล่นตั้งแต่วันที่ 14 ถึง 25 มิถุนายน ค.ศ. 2018 กลุ่มนี้ประกอบด้วยเจ้าภาพ รัสเซีย, ซาอุดีอาระเบีย, อียิปต์ และอุรุกวัย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย :- ทีมชนะเลิศของกลุ่มเอ, อุรุกวัย, จะได้แข่งกับทีมรองชนะเลิศของกลุ่มบี, โปรตุเกส.- ทีมรองชนะเลิศของกลุ่มเอ, รัสเซีย, จะได้แข่งกับทีมชนะเลิศของกลุ่มบี, สเปน.

**นัด**
เวลาที่ระบุไว้คือเวลาท้องถิ่น

**รัสเซีย พบ ซาอุดีอาระเบีย**
300px

**อียิปต์ พบ อุรุกวัย**
300px

**รัสเซีย พบ อียิปต์**
300px

**อุรุกวัย พบ ซาอุดีอาระเบีย**
300px

**อุรุกวัย พบ รัสเซีย**
300px

**ซาอุดีอาระเบีย พบ อียิปต์**
300px

**ระเบียบวินัย**
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
*ใบเหลืองแรก: ลบ 1 คะแนน;
*ใบแดงทางอ้อม (ใบเหลืองใบที่สอง): ลบ 3 คะแนน;
*ใบแดงโดยตรง: ลบ 4 คะแนน;
*ใบเหลืองและใบแดงโดยตรง: ลบ 5 คะแนน;
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.

**อ้างอิง**

**แหล่งข้อมูลอื่น**
  Official Documents and Match Documents date=2018-04-25 
หมวดหมู่:ฟุตบอลโลก 2018
การยึดครองเชโกสโลวาเกียของเยอรมนี

ไฟล์:Bundesarchiv Bild 137-004055, Eger, Besuch Adolf Hitlers.jpg|thumb|เดือนตุลาคม ค.ศ. 1938 ฮิตเลอร์ (ยืนอยู่ในเมอร์ซิเดส) ขับผ่านฝูงชนในเชบ ส่วนหนึ่งของภูมิภาคซูเดเทินลันด์ที่มีประชากรชาวเยอรมันอาศัยอยู่มากของเชโกสโลวาเกีย ซึ่งถูกผนวกเข้ากับนาซีเยอรมนีจากความตกลงมิวนิก
การยึดครองเชโกสโลวาเกียของเยอรมนี (ค.ศ. 1938–1945) เริ่มต้นด้วยเยอรมันผนวกภูมิภาคตอนเหนือและชายแดนด้านตะวันตกของเชโกสโลวาเกีย, ก่อนหน้านี้ได้กลายเป็นส่วนหนึ่งของเยอรมัน-ออสเตรียที่รู้จักกันเป็นอย่างดีคือซูเดเทินลันด์ ภายใต้เงื่อนไขที่ระบุไว้โดยข้อตกลงมิวนิก ผู้นำเยอรมันอดอล์ฟ ฮิตเลอร์ได้เอ่ยอ้างสำหรับการกระทำเช่นนี้คือได้กล่าวถึงความทุกข์ทรมานความเดือดร้อนโดยประชากรชนกลุ่มน้อยเชื้อชาติเยอรมันที่อาศัยอยู่ในภูมิภาคนั้น ป้อมปราการชายแดนที่ใหม่และกว้างขางคลอบคลุมเชโกสโลวักยังคงตั้งอยู่ในพื้นที่เดียวกัน
ภายหลังจากอันชลุสส์คือการผนวกออสเตรียของนาซีเยอรมนี ในเดือนมีนาคม ค.ศ. 1938 การพิชิตเชโกสโลวาเกียได้กลายเป็นความปรารถนาของฮิตเลอร์ต่อไป การรวมตัวของซูเดเทินลันด์มาเข้าสู่เยอรมนีได้เริ่มต้นขึ้นเมื่อวันที่ 1 ตุลาคม ค.ศ. 1938 ได้ทิ้งส่วนที่เหลือไว้ของเชโกสโลวาเกีย และได้เป็นอำนาจที่จะต่อต้านการเข้ายึดครองที่มีผลตามมา ส่วนหนึ่งของพรมแดนได้ถูกยึดครองและผนวกโดยโปแลนด์ จนเมื่อวันที่ 15 มีนาคม ค.ศ. 1939 กองทัพเวร์มัคท์ของเยอรมันได้เคลื่อนทัพเข้าไปยังส่วนที่เหลือของเชโกสโลวาเกีย โดยที่ปราสาทปราก ฮิตเลอร์ได้ป่าวประกาศว่าดินแดนโบฮีเมียและโมราเวียนั้นได้กลายเป็นรัฐอารักขาแห่งโบฮีเมียและโมราเวีย การยึดครองได้สิ้นสุดลงด้วยการยอมจำนนของเยอรมนีในช่วงหลังสงครามโลกครั้งที่สอง

**ดูเพิ่ม**
Fall Grün, the German invasion plan for Czechoslovakia rendered obsolete by the Munich Agreement
*Lety concentration camp
*Hodonin concentration camp
*International Students' Day
*Czechoslovak border fortifications – built 1935–1938 against Germany
*Battle of Czajánek's barracks
*Karel Pavlík
*Western betrayal

**อ้างอิง**

**แหล่งข้อมูลอื่น**
 Hitler’s directive for "Operation Green"
หมวดหมู่:การยึดครองดินแดนในสงครามโลกครั้งที่สอง
หมวดหมู่:การยึดครองทางทหารของเยอรมนี
หมวดหมู่:ประวัติศาสตร์เช็กเกีย
หมวดหมู่:ประวัติศาสตร์สโลวาเกีย
หมวดหมู่:ซูเดเทินลันท์
หมวดหมู่:ความตกลงมิวนิก
หมวดหมู่:การผนวก
หมวดหมู่:การแบ่ง (การเมือง)
หมวดหมู่:ฝ่ายอักษะ
รัฐในอารักขาโบฮีเมียและมอเรเวีย

รัฐในอารักขาโบฮีเมียและมอเรเวีย (Protektorat Böhmen und Mähren; Protektorát Čechy a Morava) เป็นรัฐในอารักขาของนาซีเยอรมนีได้ก่อตั้งเมื่อวันที่ 16 มีนาคม ค.ศ. 1939 ภายหลังจากเยอรมนียึดครองเชโกสโลวาเกีย เมื่อวันที่ 15 มีนาคม ค.ศ. 1939 ในช่วงก่อนหน้านี้ ภายหลังข้อตกลงมิวนิก เมื่อเดือนกันยายน ค.ศ. 1938, นาซีเยอรมนีได้รวมซูเดเทินลันด์ ดินแดนเช็กมาเป็นไรชส์เกา (ตุลาคม ค.ศ. 1938)
ประชากรของรัฐในอารักขาส่วนใหญ่เป็นชาวเช็ก ในขณะที่ซูเดเทินลันด์นั้นมีประชากรชาวเยอรมันเป็นส่วนใหญ่ ภายหลังจากการก่อตั้งรัฐอิสระของสาธารณรัฐสโลวักที่ 1 เมื่อวันที่ 14 มีนาคม ค.ศ. 1939 และเยอรมนีได้เข้ายึดครองรัฐตกค้างของชาวเช็กในวันถัดมา อดอล์ฟ ฮิตเลอร์ได้สถาปนาก่อตั้งขึ้นเมื่อวันที่ 16 มีนาคม ค.ศ. 1939 โดยการป่าวประกาศคำแถลงการณ์จากปราสาทปราก
รัฐบาลเยอรมันได้มีเหตุผลในการเข้าแทรกแซงโดยกล่าวอ้างว่าเชโกสโลวาเกียกำลังถดถอยไปในสภาวะที่ยุ่งเหยิงสับสนวุ่นวายในขณะที่ประเทศกำลังประสบกับความแตกแยกกันในทางด้านเชื้อชาติ และกองทัพเยอรมันได้พยายามที่จะฟื้นฟูความสงบเรียบร้อยในภูมิภาคนั้น เชโกสโลวาเกียในช่วงสมัยเวลานั้นภายใต้การนำของประธานาธิบดี Emil Hácha ได้ดำเนินการตามนโยบายต่างประเทศในการสนับสนุนเยอรมนี; อย่างไรก็ตาม, เมื่อได้เข้าพบกับฟือเรอร์แห่งเยอรมนี อดอล์ฟ ฮิตเลอร์ (15 มีนาคม ค.ศ. 1939)  Hácha ได้ยินยอมต่อข้อเรียกร้องของเยอรมนีและออกประกาศคำแถลงการณ์ที่ได้ระบุไว้ในแง่ของเหตุการณ์ที่เขาได้ยอมรับว่าเยอรมนีจะเป็นผู้ตัดสินชะตากรรมของชาวเช็ก ฮิตเลอร์ได้ยอมรับการประกาศคำแถลงการณ์ของ Hácha และได้ประกาศว่าเยอรมนีจะมอบให้แก่ประชาชนชาวเช็กคือรัฐอารักขาที่เป็นอิสระที่ปกครองโดยชนเชื้อชาติเช็ก  Hácha ก็ได้รับการแต่งตั้งให้เป็นประธานาธิบดีแห่งรัฐอารักขาในวันเดียวกัน
รัฐในอารักขานี้เป็นดินแดนที่ปกครองตนเองภายใต้การบริหารของนาซีซึ่งรัฐบาลเยอรมนีได้ถือว่าเป็นส่วนหนึ่งของไรช์เยอรมันใหญ่ การดำรงของรัฐได้สิ้นสุดลงด้วยการยอมจำนนของเยอรมนีต่อสัมพันธมิตรในปี ค.ศ. 1945

**อ้างอิง**

หมวดหมู่:นาซีเยอรมนี
หมวดหมู่:ไรน์ฮาร์ท ไฮดริช
หมวดหมู่:อดีตรัฐในอารักขา
หมวดหมู่:อดีตรัฐในอารักขาของเยอรมนี
หมวดหมู่:รัฐบริวารของนาซีเยอรมนี
หมวดหมู่:การยึดครองดินแดนในสงครามโลกครั้งที่สอง
หมวดหมู่:การยึดครองทางทหารของเยอรมนี
หมวดหมู่:รัฐและดินแดนที่ก่อตั้งในปี พ.ศ. 2482
หมวดหมู่:สิ้นสุดในปี พ.ศ. 2488
ควร์ท ดาลือเกอ

ควร์ท มัคส์ ฟรันทซ์ ดาลือเกอ (Kurt Max Franz Daluege) เป็นผู้บังคับการตำรวจรักษาความสงบของนาซีเยอรมนี และเป็นรักษาการผู้อารักขาโบฮีเมียและโมราเวียต่อจากไรน์ฮาร์ท ไฮดริช ที่ถูกลอบสังหารในปี ค.ศ. 1942 ดาลือเกอออกคำสั่งให้มีมาตรการบทตอบโต้การลอบสังหารไฮดริชอย่างรุนแรง หนึ่งในมาตรการนั้นคือการสังหารหมู่ที่ลิดยิตแซ ภายหลังสงครามโลกครั้งที่สองยุติลง เขาได้ถูกจับกุมและส่งตัวไปยังเชโกสโลวาเกีย ต่อสู้คดี ถูกตัดสินและลงโทษด้วยการประหารชีวิตในปี ค.ศ. 1946
หมวดหมู่:นาซี
หมวดหมู่:อาชญากรสงครามชาวเยอรมัน
หมวดหมู่:เอ็สเอ็ส-โอเบิร์ช-กรุพเพินฟือเรอร์
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:บุคคลจากจังหวัดออปอแล
คาร์ล แฮร์มัน ฟรังค์

คาร์ล แฮร์มัน ฟรังค์ (24 มกราคม ค.ศ. 1898 – 22 พฤษถาคม ค.ศ. 1946) เป็นชาวเยอรมันซูเดเทินที่โด่งดังในฐานะเจ้าหน้าที่แห่งนาซีในเชโกสโลวาเกียในช่วงก่อนและระหว่างสงครามโลกครั้งที่สองและดำรงตำแหน่งเป็นเอ็สเอ็ส-โอแบร์กรุพเพินฟือเรอร์ เขาได้ถูกจับกุมและต่อสู้คดี ถูกตัดสินและลงโทษด้วยการประหารชีวิตในช่วงภายหลังสงครามโลกครั้งที่สองจากบทบาทของเขาในการจัดการสังหารหมู่ชาวเช็กที่หมู่บ้านลีดิซและ Ležáky
หมวดหมู่:นาซี
หมวดหมู่:อาชญากรสงครามชาวเยอรมัน
หมวดหมู่:เอ็สเอ็ส-โอเบอร์กรุพเพินฟือเรอร์
หมวดหมู่:ชาวเยอรมันที่ถูกประหารชีวิต
หมวดหมู่:บุคคลจากคาร์ลอวีวารี
หมวดหมู่:รัฐในอารักขาโบฮีเมียและมอเรเวีย
เขตปกครองสามัญ

เขตปกครองสามัญ (Generalgouvernement, Generalne Gubernatorstwo, Генеральна губернія) ยังถูกเรียกอีกอย่างว่า เขตปกครองสามัญสำหรับภูมิภาคโปแลนด์ที่ถูกยึดครอง (Generalgouvernement für die besetzten polnischen Gebiete) เป็นเขตยึดครองของเยอรมนีที่ถูกจัดตั้งขึ้นหลังการรุกรานโปแลนด์โดยนาซีเยอรมนี สโลวาเกีย และสหภาพโซเวียต เมื่อเริ่มต้นสงครามโลกครั้งที่สอง สาธารณรัฐโปแลนด์ที่ 2 ที่เพิ่งถูกยึดครองมาใหม่ ถูกแบ่งออกเป็นสามส่วนเขตปกครองสามัญอยู่ตรงกลาง, ดินแดนของโปแลนด์ที่ถูกผนวกโดยนาซีเยอรมนีอยู่ด้านตะวันตก และดินแดนของโปแลนด์ที่ถูกผนวกโดยสหภาพโซเวียตอยู่ด้านตะวันออก ดินแดนแห่งนี้ถูกขยายไปออกอย่างมากใน ค.ศ. 1941 ภายหลังการรุกรานสหภาพโซเวียตโดยเยอรมนี รวมทั้งอำเภอใหม่แห่งกาลิเซีย
พื้นฐานสำหรับการจัดตั้งเขตปกครองสามัญ คือ "ภาคผนวกกฤษฎีกาเกี่ยวกับการบริหารของดินแดนยึดครองโปแลนด์" ถูกประกาศโดยฮิตเลอร์ เมื่อวันที่ 8 ตุลาคม ค.ศ. 1939 เขาได้ยืนยันว่ารัฐบาลโปแลนด์ถูกยุบลงโดยสิ้นเชิง ด้วยเหตุผลนี้ได้ถูกนำมาใช้โดยศาลฎีกาเยอรมนีในการกำหนดตัวตนของชาวโปแลนด์ทั้งหมดในฐานะบุคคลไร้สัญชาติ กับการยกเว้นกลุ่มชาวเยอรมันของโปแลนด์ในช่วงสงคราม ชื่อนามเพียงหนึ่งเดียวที่ถูกต้องตามกฎหมายของไรช์ที่สาม โดยไม่คำนึงถึงกฎหมายระหว่างประเทศ
เขตปกครองสามัญถูกดำเนินการโดยนาซีเยอรมนี ในฐานะหน่วยบริหารที่ถูกแยกออกจากกัน เพื่อวัตถุประสงค์ด้านการส่งกำลังบำรุง เมื่อกองกำลังแวร์มัคท์รุกรานสหภาพโซเวียตในเดือนมิถุนายน ค.ศ. 1941 (ปฏิบัติการบาร์บาร็อสซา) ดินแดนของเขตปกครองสามัญถูกขยายใหญ่ขึ้น โดยการรวมภูมิภาคของโปแลนด์ ที่เคยถูกผนวกโดยสหภาพโซเวียตในก่อนหน้านี้ ภายในไม่กี่วัน อำเภอกาลิเซียตะวันออกก็ถูกรุกรานและถูกรวมเข้ากับอำเภอกาลิเซีย จนถึง ค.ศ. 1945 เขตปกครองสามัญประกอบไปด้วยดินแดนของโปแลนด์ในภาคกลาง, ภาคใต้ และภาคตะวันออกเฉียงเหนือเป็นส่วนใหญ่ ภายในพรมแดนก่อนเกิดสงคราม (และรวมไปถึงภาคตะวันตกของยูเครนในปัจจุบัน) รวมไปถึงเมืองสำคัญของโปแลนด์อย่างวอร์ซอ, กรากุฟ, ลวุฟ (ในปัจจุบันนี้คือลวิว, ถูกเปลี่ยนชื่อเป็น แลมแบร์ก), ลูบลิน (ดูที่: การสงวนลูบลิน), ตาร์โนโปอล (ดูที่: ประวัติศาสตร์ของตาร์โนโปอลเกตโต), สตาญิสวุฟ (ในปัจจุบันนี้คืออีวาโน-ฟรันคีวัฟ ถูกเปลี่ยนชื่อเป็น สตันนีสเลา; ดูที่: สตาญิสวุฟเกตโต), โดรโคเบ็สค์ และซัมบวอร์ (ดูที่: โดรโคเบ็สค์และซัมบวอร์เกตโต) และอื่น ๆ สถานที่ทางภูมิศาสตร์ก็ถูกเปลื่ยนชื่อเป็นภาษาเยอรมัน
การบริหารงานของเขตปกครองสามัญจะประกอบไปด้วยเจ้าหน้าที่ของเยอรมนีทั้งหมด โดยมีเจตนารมณ์ที่จะให้ดินแดนแห่งนี้ตกเป็นที่ตั้งรกรากโดยผู้ตั้งถิ่นฐานชาวเยอรมัน ผู้ที่จะลดประชากรชาวโปแลนด์ให้เหลืออยู่ในระดับทาส ก่อนที่จะถูกกำจัดทางชีวภาพในที่สุด ผู้ปกครองของเขตปกครองสามัญ (Generalgouvernement) ของนาซีเยอรมนี ไม่มีเจตนารมณ์ที่จะแบ่งปันการปกครองกับคนท้องถิ่นตลอดช่วงสงคราม โดยไม่คำนึงถึงเชื้อชาติและทิศทางทางการเมือง เจ้าหน้าที่มักจะไม่เอ่ยถึงคำว่า โปแลนด์ ในความสอดคล้องทางกฎหมาย ยกเว้นเพียงแต่กรณีเดียว คือ โรงพิมพ์ธนบัตรในโปแลนด์ของเขตปกครองสามัญ (Bank Emisyjny w Polsce, Emissionbank in Polen)

**หมายเหตุ**

**อ้างอิง**
หมวดหมู่:การยึดครองดินแดนในสงครามโลกครั้งที่สอง
หมวดหมู่:ประเทศโปแลนด์
หมวดหมู่:นาซีเยอรมนี
บริติชอเมริกา

อาณานิคมบริติชอเมริกา หมายถึง ดินแดนในอาณัติของอังกฤษในทวีปอเมริกาเหนือ (รวมหมู่เกาะเบอร์มิวดา), อเมริกากลาง, กายอานา และ หมู่เกาะแคริบเบียน ระหว่างปี 1607 ถึง 1783 คำว่า บริติชอเมริกา ถูกใช้อยู่จนกระทั่งสิบสามอาณานิคมทำสงครามแยกตัวออกเป็นอิสระ
อาณานิคมเหล่านี้มีชื่ออย่างเป็นทางการในชื่อ บริติชอเมริกา และ หมู่เกาะอินเดียตะวันตกของบริติช ก่อนที่อาณานิคมทั้ง 13 แห่งจะแยกตัวออกจากสงครามปฏิวัติอเมริกา (ค.ศ. 1775–1783) และก่อตั้งสหรัฐ
หลังจากการสิ้นสุดสงครามในปี 1783 คำว่า บริติชอเมริกาเหนือ ถูกใช้เพื่อหมายถึงส่วนที่เหลือของการครอบครองของบริเตนใหญ่ในบริเวณที่กลายมาเป็นแคนาดา หมู่เกาะอินเดียตะวันตกของบริติช โดยอ้างอิงถึงดินแดนเกาะต่างๆ เบลีซ และกายอานา คำว่า บริติชอเมริกาเหนือ ถูกใช้ในปี 1783 แต่มีการใช้กันทั่วไปมากกว่าหลังจากรายงานกิจการของบริติชอเมริกาเหนือ ซึ่งตีพิมพ์ในปี 1782 และโดยทั่วไปเรียกว่า รายงานเดอแรม

**อ้างอิง**
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
หมวดหมู่:ประวัติศาสตร์สหรัฐ
บับเบิ้ลกัปปี้ส์

บับเบิ้ลกัปปี้ส์ หรือ บั๊บเบิ้ล กัปปี้...เงือกน้อยหรรษา (Bubble Guppies) เป็นการ์ตูนสำหรับเด็กก่อนวัยเรียนของประเทศสหรัฐอเมริกา ทางช่องนิคจูเนียร์ ฉายตอนแรกเมื่อวันที่ 24 มกราคม พ.ศ. 2554 จนถึงวันที่ 21 ตุลาคม พ.ศ. 2559 ส่วนในประเทศไทย ฉายทางช่องไทยพีบีเอส

**ตัวละคร**

**ตัวละครหลัก**
 Molly- Gil- Goby- Deema- Oona- Nonny- Zooli- Mr. Grouper- Little Fish- Bubble Puppy

**แหล่งข้อมูลอื่น**
  เว็บไซต์อย่างเป็นทางการfix-attempted=yes - บับเบิ้ลกัปปี้ส์
หมวดหมู่:การ์ตูน
หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:นิคจูเนียร์
หมวดหมู่:ตัวละครที่เป็นนายเงือกและนางเงือก
หมวดหมู่:การ์ตูนทีวีแอนิเมชันเกี่ยวกับเด็ก
หมวดหมู่:การ์ตูนทีวีแอนิเมชันเกี่ยวกับปลา
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2554
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2559
ศึกดวงดาวพิฆาตสะท้านจักรวาล

ศึกดวงดาวพิฆาตสะท้านจักรวาลเป็นภาพยนตร์เทพนิยายอวกาศซึ่งออกฉายเมื่อ ค.ศ. 2015 เขียนบท กำกับ และอำนวยการสร้างโดยพี่น้องวาชอวสกี นำแสดงโดย Mila Kunis, Channing Tatum, Sean Bean และ Eddie Redmayne

**อ้างอิง**
หมวดหมู่:มหากาพย์อวกาศ
เบลล์ 214

เบลล์ 214 (อังกฤษ : Bell 214) เป็นเฮลิคอปเตอร์ขนาดกลางเป็นส่วนหนึงของยูเอช-1 ไอระควอย เมื่อเปรียบเทียบกับเบลล์ 214STแล้วเบลล์ 214 มีขนาเครื่องทีใหญ่มากกว่าเครื่องเบลล์ 214ST

**รุ่นเฮลิคอปเตอร์**
 เบลล์ 214 Huey Plus 
ต้นแบบบิน 214 ในปีพ.ศ. 2513 ขับเคลื่อนโดยมิโก้ T53-L-702 turboshaft (1,900 แรงม้า / 1,415 กิโลวัตต์)- เบลล์ 214A/C Isfahan - เบลล์ 214B บิคลิฟเตอร์ - เบลล์ 214B-1
เบลล์ 214 ของกองทัพอิสลามสาธารณรัฐอิหร่าน

**ประวัติการใช้งาน**
เมื่อเดือนมกราคม พ.ศ. 2552 เบลล์ 214s มี 29 ลำใช้ในกองทัพอิหร่าน และเบลล์ 214Bs มีสามลำในสหรัฐอาหรับเอมิเรตส์
มี 24 ลำใช้ในเชิงพาณิชย์ ดังนี้ ออสเตรเลีย 6 ลำ, แคนาดา 10 ลำ, นอร์เวย์ 2 ลำdate=January 2010, สิงคโปร์ 3 ลำ และสหรัฐ 15 ลำ

**ประเทศที่ใช้**

**ทางการทหาร**

*กองทัพอิสลามสาธารณรัฐอิหร่าน

**ทางราชการ**
เบลล์ 214 ในโอมาน

*Ecuadorian Army
- Royal Air Force of Oman

*United Arab Emirates Air Force

**ข้อมูลเฉพาะ**
right

**ลักษณะทั่วไป**
ลูกเรือ: 2 คน
*ความยาว: 14.63 เมตร
*ความสูง: 3.90 เมตร
*น้ำหนักที่รับรองได้: 3,442 กิโลกรัม
*น้ำหนักการบินขึ้นสูงสุด: 6,260 กิโลกรัม
*ที่ผลิตเก็บไฟฟ้า: 1 × Lycoming T53-L-11A turboshaft, 2,185 กิโลวัตต์
*ความจุ: 3,880 ปอนด์
*พื้นที่ใบพัดหลัก: ? ตารางเมตร
*เส้นผ่าศูนย์กลางใบพัด: 15.24 เมตร

**ประสิทธิภาพ**
ความเร็วสูงสุด: ? กิโลเมตร/ชั่วโมง
*ความเร็วในการบิน: 140 นอต/ชั่วโมง
*เพดาน: 5,000 เมตร
*พิสัย: ?  กิโลเมตร

**อ้างอิง**
หมวดหมู่:เฮลิคอปเตอร์
หมวดหมู่:เฮลิคอปเตอร์ทางการทหาร
หมวดหมู่:เบลล์
หลิว เจียฮุย

หลิว เจียฮุย หรือ กอร์ดอน หลิว (อังกฤษ: Gordon Liu) เป็นนักแสดงชายชาวฮ่องกง ที่มีชื่อเสียงจากการแสดงภาพยนตร์ในสังกัดของ ชอว์บราเดอร์ส

**ประวัติ**
หลิวเจียฮุย เกิดเมื่อวันที่ 22 สิงหาคม 1955 ที่กวางตุ้ง ประเทศจีน เขาได้เข้าเรียนที่โรงเรียนศิลปะการต่อสู้หงกัว โดยได้ฝากตัวเป็นลูกศิษย์ของ หวง เฟยหง เขามักถูกเข้าใจผิดว่าเป็นพี่น้องกับหลิวเจียเหลียง และหลิวเจียหย่ง แต่ในความเป็นจริงแล้วพวกเขาไม่ได้มีความเกี่ยวข้องกันทางสายเลือดเลย

**เข้าสู่วงการบันเทิง===                
หลิวได้เข้าร่วมเป็นนักแสดงของชอว์บราเดอร์ส โดยได้รับบทสมทบเล็ก ๆ ในช่วงแรกจากเรื่อง 5 Shaolin Masters และ 4 Assassins  และในปี ค.ศ. 1977 บทที่ส่งให้หลิวโด่งดังเป็นอย่างมากก็มาถึง เมื่อเขาได้แสดงเป็น หลวงจีนซานเต๊อะ แห่งวัดเส้าหลิน จากเรื่อง  ยอดมนุษย์เส้าหลิน

**ผลงานจากความสำเร็จ**
จากนั้นหลิวก็มีผลงานต่อมาอีกหลายเรื่อง เช่น 18 เจ้าอาวุธมหาประลัย ฤทธิ์หมัดฝังเข็ม ฤทธิ์ไอ้ขอทาน และยังโด่งดังไปถึงฝั่งตะวันตกโดยมีฉายาว่า Iron Arms เนื่องจากสภาพร่างกายและกล้ามเนื้อที่สมบูรณ์แข็งแรงของเขา

**หลิว เจียฮุยในผลงานฮอลลีวูด**
และเนื่องจาก เควนติน ทาเรนติโน ผู้กำกับชื่อดังจากฮอลลีวูด ซึ่งเป็นแฟนคลับตัวยงของหลิวเจียฮุย ได้เชิญหลิวให้มาเล่นหนังเรื่อง Kill Bill ทั้งสองภาค ในบทของ จอห์นนี่ โหมว และ ปรมาจารย์ไป่เม่ย จากกระแสที่ดีของภาพยนตร์เรื่องนี้ ทำให้หลิวได้กลับมาเล่นละครทางช่อง TVB ของฮ่องกงอีกครั้ง

**อาการเจ็บป่วย**
ในปี พ.ศ. 2554 หลิวได้ป่วยเป็นโรคเส้นเลือดในสมองตีบ ส่งผลให้เขาเป็นอัมพฤกษ์ด้านขวาของร่างกาย และในระหว่างที่ป่วยนี้ หลิวได้หย่าขาดจากภรรยาคนที่สอง และให้อีวาฟุงผู้ช่วยของเขาเป็นคนดูแลทรัพย์สินของเขาทั้งหมด และในปี ค.ศ. 2014 หลังจากที่หลิวฟื้นตัวจากการเจ็บป่วย ได้มีการฟ้องร้องเอาทรัพย์สินคืนจากอีวาฟุง และได้ให้เอมี่ ฟาน เป็นคนจัดการดูแลทรัพย์สินของเขาทั้งหมด

**ผลงานการแสดง**

**อ้างอิง**

**แหล่งข้อมูลอื่น**
514904- Gordon Liu Biography at HKCinemafix-attempted=yes 
หมวดหมู่:นักแสดงชายชาวจีน
หมวดหมู่:บุคคลจากมณฑลกวางตุ้ง
ฟุตบอลโลก 2018 กลุ่มบี

กลุ่มบีของฟุตบอลโลก 2018 จะแข่งขันตั้งแต่วันที่ 15 ถึง 25 มิถุนายน ค.ศ. 2018  กลุ่มนี้ประกอบด้วยโปรตุเกส, สเปน, โมร็อกโก และอิหร่าน สองทีมที่ดีที่สุดจะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย :- ทีมชนะเลิศของกลุ่มบี, สเปน, จะได้แข่งกับทีมรองชนะเลิศของกลุ่มเอ, รัสเซีย.- ทีมรองชนะเลิศของกลุ่มบี, โปรตุเกส, จะได้แข่งกับทีมชนะเลิศของกลุ่มเอ, อุรุกวัย.

**นัด**
เวลาที่ระบุไว้คือเวลาท้องถิ่น

**โมร็อกโก พบ อิหร่าน**
300px

**โปรตุเกส พบ สเปน**
300px

**โปรตุเกส พบ โมร็อกโก**
300px

**อิหร่าน พบ สเปน**
300px

**อิหร่าน พบ โปรตุเกส**
300px

**สเปน พบ โมร็อกโก**
300px

**ระเบียบวินัย**
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
*ใบเหลืองแรก: ลบ 1 คะแนน;
*ใบแดงทางอ้อม (ใบเหลืองใบที่สอง): ลบ 3 คะแนน;
*ใบแดงโดยตรง: ลบ 4 คะแนน;
*ใบเหลืองและใบแดงโดยตรง: ลบ 5 คะแนน;
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.

**อ้างอิง**

**แหล่งข้อมูลอื่น**
  2018 FIFA World Cup Group B date=2018-06-12 , FIFA.com
หมวดหมู่:ฟุตบอลโลก 2018
มิสซูปราเนชันแนลไทยแลนด์

มิสซูปราเนชันแนลไทยแลนด์ (Miss Supranational Thailand) เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 โดยมีณหทัย เล็กบำรุง เป็นผู้ถือลิขสิทธิ์การประกวด และมีภูมิรัตน์ เลิศวิศิษฎ์ชัย เป็นประธานกองประกวด เพื่อส่งผู้ชนะเลิศเป็นตัวแทนประเทศไทยเข้าประกวดมิสซูปราเนชันแนล ล่าสุด แอนโทเนีย โพซิ้ว ตัวแทนประเทศไทยในการประกวดมิสซูปราเนชันแนล 2019 ชนะเลิศการประกวดและได้ครองมงกุฎมิสซูปราเนชันแนล ถือเป็นคนไทยคนแรกในประวัติศาสตร์ที่ชนะเลิศการประกวดในเวทีนี้ ในส่วนของรูปแบบการประกวดปี 2017 จะให้ทั้ง 77 จังหวัด จัดการประกวดมิสซูปร้าขึ้น เพื่อหาสาวงามที่จะมาเป็นตัวแทนของแต่ละจังหวัด โดยให้ใช้ชื่อ "มิสซูปรา" แล้วตามด้วยจังหวัด เช่น มิสซูปราเนชันแนลกาญจนบุรี เป็นต้น ปี 2019 จะมาจากประกวดจังหวัดและมาจากการออดิชั่น

**รายนามผู้ดำรงตำแหน่ง**

**เรียงลำดับจังหวัดของผู้ชนะ**
ในปี 2017 จิรประภา บุญเนื่อง ได้สละตำแหน่ง พิณรัตน์ มะวิญธร จึงปฏิบัติหน้าที่แทน

**ทำเนียบมิสซูปราเนชันแนลไทยแลนด์**

**ตัวแทนในการประกวดระดับนานาชาติ**
สัญลักษณ์สี

**มิสซูปราเนชันแนล**

**ตัวแทนในการประกวดระดับนานาชาติในอดีต**
สัญลักษณ์สี

**มิสเอเชียแปซิฟิกอินเตอร์เนชันแนล**

**มิสเฟรนด์ชิพอินเตอร์เนชั่นแนล**

**ซูเปอร์โมเดลอินเตอร์เนชันแนล**

**โกลบอลเอเชียโมเดล**

**มิสซูเปอร์ทาเลนต์ออฟเดอะเวิลด์**

**มิสทีนอินเตอร์เนชันแนล**

**ดูเพิ่ม**

**แหล่งข้อมูลอื่น**

**อ้างอิง**
  เฟซบุ๊คมิส&มิสเตอร์ซูปราเนชันแนลไทยแลนด์อย่างเป็นทางการ
หมวดหมู่:มิสซูปราเนชันแนลไทยแลนด์
หมวดหมู่:การประกวดนางงามในประเทศไทย
หมวดหมู่:มิสซูปราเนชันแนล
5 พยัคฆ์หนุ่ม

5 พยัคฆ์หนุ่ม (อังกฤษ: 5 Shaolin Masters, Five Shaolin Masters, Five Master Of Death) เป็นภาพยนตร์จีนกำลังภายในที่ออกฉายในปี ค.ศ. 1974 กล่าวถึงเรื่องราวส่วนหนึ่งของจอมยุทธที่อยู่ในวัดเส้าหลิน โดยเรื่องราวเกิดขึ้นในสมัยราชวงศ์ชิง นำแสดงโดย เดวิด เจียง, ตี้ หลุง, ฟู่ เซิง และเป็นผลงานการแสดงภาพยนตร์เรื่องแรกของ กอร์ดอน หลิว หรือ หลิว เจียฮุย อีกด้วย

**เนื้อเรื่องย่อ**
เมื่อราชสำนักต้าชิง ส่งยอดฝีมือมาจัดการเผาวัดเส้าหลิน และสร้างความวุ่นวายให้เกิดขึ้น จนบรรดาหลวงจีนในวัดและเหล่าฆราวาสพากันตั้งตัวไม่ติด ตายเกือบหมดวัด เหลือก็เพียงหง ซีกวน ที่สามารถหลบหนีเอาตัวรอดไปอยู่ที่กวางตุ้งได้สำเร็จ และตามไปสมทบกับฟางซื่ออี้ ในการร่วมกันต่อต้านราชวงศ์ชิง เพื่กอบกู้ราชวงศ์หมิง ร่วมกันยอดฝีมืออีกห้าคนที่ขึ้นเหนือไปยังจงหยวนภายใต้ชื่อว่า 5 พยัคฆ์

**นักแสดงนำ**
 เดวิด เจียง รับบท หู เต๊อะตี้- ตี้ หลุง รับบท ไช่ เต๊อะเจิ้ง- ฟู่ เซิง รับบท หม่า เจ้าเสียง- ไช่ กวนชุน รับบท หลี่ ชิไค่- เฟย เหมิง รับบท ฟาง ต้าหัง- หวัง หลุงเว่ย รับบท นายพลหม่า ฟู่อี้

**อ้างอิง**

**แหล่งข้อมูลอื่น**
  Five Shaolin Masters date=2016-03-03  at Hong Kong Cinemagic- 0072991- 125557
หมวดหมู่:ภาพยนตร์ฮ่องกงที่ออกฉายในปี พ.ศ. 2517